1978. a augustis leidis jahimees Vologda oblastis, Njuksenitsa rajoonis kassisuuruse nälginud ilvesepoja, kes suri samal päeval mehe kodus. 1985. aastal sõi Arhangelski oblastis ilves autotee ääres huntide murtud põtra, autode lähenedes läks ta pisut eemale ning siis jätkas söömist. 1985.-86. a väga lumevaesel talvel tuli ilves koos pojaga 3 korda Njuksenitsa suure asula äärel puukuuri sööma sinna visatud koeraraibet, kus nad lõksu püüti. Samal talvel leiti Totma rajoonis 2 nälga surnud ilvest. 1998. a talvel tuli Arhangelski lähedal linnufarmi ilves oma 2 pojaga, hiljem leiti 1 poeg nälga surnuna.